**FONDUL PENTRU MODERNIZARE**

**Accelerăm tranziția spre neutralitate climatică**

**Manual de identitate Vizuală**

*Implementat prin* **Ministerul Energiei**

****



www.[modernisationfund.eu](https://modernisationfund.eu/)

[Fondul pentru Modernizare – Ministerul Energiei](https://energie.gov.ro/category/fondul-pentru-modernizare/)

# 

# CUPRINS

[Abrevieri 3](#_Toc149662782)

[Legislație 4](#_Toc149662783)

[I. Introducere 5](#_Toc149662784)

[II. Elemente generale ale Fondului pentru modernizare 6](#_Toc149662785)

[III. Elemente de context privind comunicarea în cadrul FM 6](#_Toc149662786)

[IV. Reguli generale și specifice de identitate vizuală 7](#_Toc149662787)

[V. Logo-uri și sigle 8](#_Toc149662788)

[a) Logo/emblema Comisiei Europene 9](#_Toc149662789)

[b) Sigla Guvernului României 10](#_Toc149662790)

[c) Sigla Băncii Europene de Investiții 11](#_Toc149662791)

[d) Erori și interdicții de utilizare ale semnăturii vizuale 11](#_Toc149662792)

[VI. Materiale de promovare 11](#_Toc149662793)

[VII. Dispoziții finale 14](#_Toc149662794)

# Abrevieri

**BEI –** Banca Europeană de Investiții

**CE –** Comisia Europeană

**FM –** Fondul pentru modernizare

**MIV FM –** Manualul de identiate vizuală pentru Fondul pentru modernizare

**ME – Ministerul Energiei**

**UE – Uniunea Europeană**

# Legislație

* [**Directiva (UE) 2018/410** a Parlamentului European și a Consiliului din 14 martie 2018 de modificare a Directivei 2003/87/CE în vederea rentabilizării reducerii emisiilor de dioxid de carbon și a sporirii investițiilor în acest domeniu și a Deciziei (UE) 2015/1814](https://eur-lex.europa.eu/eli/dir/2018/410/oj/ron)
* [**Regulamentul de punere în aplicare (UE) 2020/1001** al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre](https://eur-lex.europa.eu/legal-content/RO/TXT/PDF/?uri=CELEX:32020R1001&from=EN)
* [***Comunicarea Comisiei*** *– Orientările din 2022 privind ajutoarele de stat pentru climă, protecția mediului și energie* (2022/C80/01)20 (2014/C 200/01)](https://eur-lex.europa.eu/legal-content/RO/TXT/?uri=CELEX%3A52022XC0218%2803%29)
* **REGULAMENTUL (UE) 2023/1315** AL COMISIEI din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și a Regulamentului (UE) 2022/2473 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor pescărești și de acvacultură ca fiind compatibile cu piața internă, în aplicarea articolelor 107 și 108 din tratat
* **Ordonanța de Urgență numărul 60/04.05.2022** privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare

# Introducere

**Fondul pentru modernizare (,,FM”)** este un instrument nou de finanțare ce **contribuie la obiectivele Pactului ecologic european**, prin sprijinirea unei tranziții juste din punct de vedere social către o economie verde.

Finanțat din veniturile obținute în urma **licitării certificatelor de emisii** din sistemul UE de comercializare a certificatelor de emisii, [**Fondul pentru modernizare**](https://modernisationfund.eu/) urmărește să sprijine zece țări din UE cu venituri mai mici în tranziția lor către neutralitatea climatică, modernizându-le sectorul energetic și sistemele energetice în sens mai larg, sporind eficiența energetică și facilitând o tranziție echitabilă. Țările beneficiare sunt Bulgaria, Cehia, Croația, Estonia, Letonia, Lituania, Polonia, România, Slovacia și Ungaria.

**Fondul pentru modernizare** sprijină investițiile în **producerea și utilizarea energiei electrice din surse regenerabile, eficiența energetică, stocarea energiei, modernizarea rețelelor energetice, inclusiv încălzirea centralizată, conductele și rețelele, precum și tranziția justă în regiunile dependente de carbon**.

Fondul funcționează sub **responsabilitatea**[**statelor sale membre beneficiare**](https://modernisationfund.eu/governance/239914-2/), în strânsă cooperare cu [**Comisia Europeană**](https://modernisationfund.eu/governance/european-commission/) și cu [**Banca Europeană de Investiții**](https://modernisationfund.eu/governance/european-investment-bank/)**(BEI)**.

**Ministerul Energiei este autoritatea naţională de implementare şi gestionare** a fondurilor alocate României din Fondul pentru modernizare.

Finanțarea prin FM se va realiza în cadrul unor **scheme multi-anuale**, perioada de implementare fiind **2021-2030**.

Schemă înseamnă o propunere de investiții care respectă următoarele criterii:

- cuprinde un set coerent de priorități compatibile cu obiectivele **Fondului pentru modernizare** și, datorită caracteristicilor proiectelor din cadrul său, poate fi considerată fie drept o investiție prioritară, fie drept o investiție neprioritară;

- are o durată de peste un an;

- are un domeniu de aplicare național sau regional și

- are ca scop sprijinirea mai multor persoane sau entități publice sau private responsabile pentru inițierea sau pentru inițierea și punerea în aplicare a proiectelor în cadrul schemei.

**Fondul pentru modernizare** va contribui la **nevoile semnificative de investiții** ale celor 10 state membre cu venituri mai mici pentru a-și **moderniza sistemele energetice**.

Conform Directivei EU ETS, investiţiile care beneficiază de sprijin trebuie să fie conforme cu obiectivele exprimate în Comunicarea Comisiei din 11 decembrie 2019 privind „Pactul ecologic european” și în Regulamentul (UE) 2021/1119, precum și cu obiectivele pe termen lung exprimate în Acordul de la Paris. Statele membre beneficiare pot, după caz, să utilizeze resursele Fondului pentru modernizare pentru a finanţa investiţii care implică regiunile frontaliere adiacente ale Uniunii. Nu se acordă niciun sprijin din Fondul pentru modernizare unităţilor producătoare de energie care utilizează combustibili fosili.

# Elemente generale ale Fondului pentru modernizare

Cel puțin 70% din resursele FM se pot utiliza pentru a sprijini investițiile în domeniile prioritare specificate la articolul 10d alineatul (2) din Directiva EU ETS revizuită, denumite „investiții prioritare” și anume:

(a) **producţia și utilizarea** **energiei electrice din surse regenerabile**, inclusiv a **hidrogenului** din surse regenerabile;

(b**) încălzirea și răcirea din surse regenerabile**;

(c) reducerea consumului total de energie prin măsuri de **eficienţă energetică**, inclusiv în sectorul **industrial, al transporturilor, al clădirilor, al agriculturii și al deșeurilor**;

(d) **stocarea energiei și modernizarea reţelelor energetice**, inclusiv a managementului pe parte de cerere, a conductelor de termoficare a reţelelor pentru transportul de electricitate, precum și creșterea interconectărilor dintre statele membre și a infrastructurii pentru o mobilitate cu zero emisii;

(e) **sprijinirea gospodăriilor cu venituri mici**, inclusiv în zonele rurale și îndepărtate, pentru combaterea sărăciei energetice și pentru modernizarea sistemelor de încălzire ale acestora;

(f) **o tranziţie justă în regiunile dependente de emisiile de dioxid de carbon** din statele membre beneficiare, astfel încât să se sprijine realocarea, recalificarea și îmbunătăţirea competenţelor lucrătorilor, educaţia, iniţiativele legate de căutarea unui loc de muncă și întreprinderile nou înfiinţate, în dialog cu societatea civilă și partenerii sociali, într-o manieră care este în concordanţă cu acţiunile relevante incluse de statele membre în planurile lor teritoriale de tranziţie justă și care contribuie la acestea, în conformitate cu articolul 8 alineatul (2) primul paragraf litera (k) din Regulamentul (UE) 2021/1056, după caz.

# Elemente de context privind comunicarea în cadrul FM

**Manualul de identitate vizuală al FM** conține conține un **set de instrucțiuni, reguli și recomandări** de aplicare și dezvoltare a **elementelor vizuale fundamentale ale Fondului pentru Modernizare**: semnătură vizuală (logo + logotip + slogan), culori acceptate, fonturi, atitudine vizuală și ton.

Scopul acestui sistem este acela de a asigura **coerența, stabilitatea și dezvoltarea armonioasă** în timp a **imaginii FM**, care vor contribui la **mai buna receptare** de către public, beneficiari, mass-media și actori interesați.

Pentru asigurarea unei identități vizuale unitare și integrate, **Manualul de Identitate Vizuală pentru Fondul pentru modernizare (MIV FM)** **se aplică tuturor proiectelor finanțate prin Fondul pentru modernizare**.

**Utilizarea MIV FM este obligatorie pentru asigurarea vizibilității instrumentului de finanțare**. Această obligație va fi inclusă în toate contractele de finanțare, acordurile, protocoalele ce au ca obiect finanțarea prin FM.

În situația în care costurile aferente activităților de informare și publicitate nu sunt incluse în bugetul proiectului, **beneficiarii finanțării trebuie să prevadă resursele bugetare necesare îndeplinirii obligațiilor privind informarea și publicitatea din bugetul propriu**.

**Obligațiile privind informarea, comunicare și publicitatea Fondului pentru modernizare sunt prevăzute de art. 17 al REGULAMENTULUI de punere în aplicare (UE) 2020/1001 al Comisiei din 9 iulie 2020 - de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre**:

“*Statele membre beneficiare trebuie să pună la dispoziția publicului, pe site-urile departamentelor relevante ale administrațiilor lor, informații referitoare la investițiile sprijinite în temeiul regulamentului, în scopul de a informa publicul cu privire la rolul și obiectivele Fondului pentru modernizare. Informațiile respective trebuie să includă o trimitere explicită la sprijinul primit din partea Fondului pentru modernizare.*

*- Statele membre beneficiare trebuie să se asigure că destinatarii finali ai Fondului pentru modernizare oferă informații referitoare la sprijinul primit din partea Fondului pentru modernizare care să fie coerente, relevante și adaptate pentru diverse categorii de public, inclusiv mass-media și publicul larg*

*- Denumirea Fondului pentru modernizare trebuie utilizată pentru toate activitățile de comunicare și trebuie să apară pe aviziere în locuri strategice, vizibile pentru public.*

* *Statele membre beneficiare și Comisia trebuie să întreprindă activități de informare, comunicare și promovare în legătură cu sprijinul acordat din partea Fondului pentru modernizare și cu rezultatele acestuia. Activitățile de acest tip trebuie să faciliteze schimburile de experiență, cunoștințe și bune practici în ceea ce privește conceperea, pregătirea și punerea în aplicare a investițiilor realizate cu sprijinul Fondului pentru modernizare.”*

Prin obligativitatea respectării prevederilor MIV FM, nu este limitată abordarea creativă a conceptelor de materiale de informare și comunicare.

# Reguli generale și specifice de identitate vizuală

**Beneficiarii proiectelor finanțate prin FM** **au obligația de a informa cu privire la sursa finanțării** și de a face cunoscute activitățile și rezultatele proiectelor.

**În utilizarea regulilor de identitate vizuală, toate părțile implicate acționează în spiritul parteneriatului și al ajutorului reciproc.** În consecință, excepții de la aceste reguli sunt acceptate, de la caz la caz, dacă acestea se justifică, după consultarea Ministerului Energiei.

Beneficiarii proiectelor finanțate prin FM, precum și instituțiile implicate în gestionarea FM pot utiliza în aplicarea MIV FM, fără a se limita la acestea, următoarele forme: comunicate de presă, anunțuri, mape, afișe, secțiuni dedicate pe website-ul propriu, postări pe conturile de social media, broșuri, bannere, prezentări, fly-ere, evenimente/dezbateri/training etc.

În **selecția instrumentelor și canalelor de comunicare**, fiecare beneficiar **va ține cont de tipul și dimensiunea elementelor de identificare** descrise în prezentul manual.

Beneficiarii proiectelor finanțate prin FM, pentru asigurarea respectării regulilor de identitate vizuală, utilizează cel puțin următoarele:

* **Comunicat de presă pentru începerea proietului**, în termen de 30 de zile de la semnarea contractului de finanțare;
* **Secțiune dedicată pe website-ul propriu** sau cu link pe website-ul propriu, promovată de un anunț privind investiția finanțată;
* **Comunicat de presă pentru finalizarea implementării proiectului**, în termen de 30 de zile de la efecturarea ultimei rambursări din cadrul proiectului.

Activitățile de informare și publicitate aferente proiectelor finanțate prin FM vor fi monitorizate de către Ministerul Energiei în perioada de implementare.

# Logo-uri și sigle

Pe toate materialele FM de promovare destinate publicului, beneficiarilor sau potențialilor beneficiari vor fi utilizate, obligatoriu, următoarele elemente de identitate vizuală:

**Antetul, care va apărea pe toate materialele de promovare aferente proiectului finanțat din FM:**

**O imagine care conține text, siglă, Font, simbol

Descriere generată automat**

**FONDUL PENTRU MODERNIZARE**

**Accelerăm tranziția spre neutralitate climatică**

Logo-ul Guvernului României, stânga sus;

* Logo-ul Fondului pentru Modernizare, centrat, însoțit de adresa de web: <https://modernisationfund.eu/>
* Logo-ul CE, dreapta sus;
* Logo-ul beneficiarului (dacă există și se dorește a fi folosită) – se va afla în partea dreaptă, jos a documentului.

Textul care va apărea pe toate materialele de promovare finanțate prin FM, poziționat în partea de jos a materialelor este: **„Finanțat prin Fondul pentru Modernizare”.**

Secțiunile web/site-urile dedicate proiectului vor conține în mod obligatoriu următoarele informații:

* + Denumirea proiectului,
  + Valoarea totală, cu reflectarea procentului de finanțare prin FM,
  + Localizarea proiectului, cu identificarea fiecărei componente investiționale,
  + Activitățile principale ale proiectului,
  + Indicatorii proiectului,
  + Date de contact pentru diferite observații/întrebări în legătura cu implementarea proiectului.

**Dimensiunea logo-urilor poate varia în funcție de formatul și dimensiunea documentului, dar fiecare siglă luată individual nu poate fi mai mică de 1 cm. Această regulă se impune pentru a asigura lizibilitate logo-ului. Se va respecta ordinea, alinierea și proporția dintre cele 3 logo-uri.**

În cazul în care sunt mai multe instituții implicate, logourile acestora pot fi amplasate în partea de jos a documentelor. Ca regulă generală, nu sunt acceptate alte logouri, în afara de sigla beneficiarului.

Dimensiunea minimă admisă a logo-urilor amintite este de 1 cm. Excepție fac obiectele promoționale de mici dimensiuni, unde logo-urile pot fi mai mici de 40 mm, afișate fără slogan. Dimensiunea minimă în cazul acesta (fără slogan) este de 15 mm.

Spațiul dintre logo-uri poate varia în funcție de formatul și dimensiunea documentului, dar nu poate fi mai mic decât de 1x mărimea logo-ului Uniunii Europene. Spațiul de siguranță va fi asigurat plasând cele 3 sigle la cel puțin 1 cm, lateral și sus, fața de marginea documentului (foi cu antet, publicații, afișe, autocolante).

# a) Logo/emblema Comisiei Europene

**O imagine care conține text, siglă, Font, simbol

Descriere generată automatIdentitatea vizuală este construită în jurul logo-ului Uniunii Europene. Aceasta se bazează pe două elemente-cheie:**

* **steagul european și**
* **un element grafic inspirat de Berlaymont, sediul central al Comisiei Europene.**

Mai multe indicații privind folosirea siglei UE puteți regăsi consultând: <https://commission.europa.eu/system/files/2023-03/Graphic-charter_NOV_2017_web.pdf>

# b) Sigla Guvernului României

Conform Ghidului de identitate vizuală al Guvernului României ([http://mfe.gov.ro/wp-](http://mfe.gov.ro/wp-content/uploads/2018/03/91c82e9233433bae13d2a786d07a2ff7.pdf) [content/uploads/2018/03/91c82e9233433bae13d2a786d07a2ff7.pdf](http://mfe.gov.ro/wp-content/uploads/2018/03/91c82e9233433bae13d2a786d07a2ff7.pdf)), sigla Guvernului este singurul element care poate fi folosit în comunicarea vizuală care implica Guvernul. Orice alt element sau combinație de elemente folosite pentru a identifica Guvernul României nu sunt permise.

****

**Culorile** principale care sunt acceptate pentru a colora fundalul siglei sunt cele menționate în continuare. Culorile secundare vor fi folosite pentru elementele grafice adiacente.

Sigla Guvernului României are următoarele **culori principale:**

- PANTONE 280C CMYK: 100-72-0-18, RGB: 0-73-144;

- 80% BLACK CMYK 0-0-0-80, RGB: 88-89-91;

- 100% BLACK: CMYK: 0-0-0-100, RGB: 0-0-0

Sigla Guvernului României are următoarele **culori secundare:**

- PANTONE 300C CMYK: 100-44-0-0, RGB: 0-121-193;

- 20% BLACK CMYK 0-0-0-20, RGB: 209-211-212;

- WHITE: CMYK: 0-0-0-0, RGB: 255-255-255.



Sigla pe fond închis

* Sigla Guvernului României este construită pentru a fi folosită în același format și pe fond deschis și pe fond închis.
* Nu sunt acceptate variantele de tip negativ pentru sigla Guvernului. Elementele interioare ale siglei vor fi întodeauna albe.
* În cazul folosirii siglei la o culoare, se va folosi Pantone Reflex Blue sau varianta alb-negru.
* Se recomandă plasarea siglei pe un fundal alb.

# c) Sigla Băncii Europene de Investiții

Conform comunicării oficiale a BEI, ”noul logo BEI aliniază identitatea noastră cu instituții precum Comisia Europeană, Consiliul și Parlamentul. Toate aceste instituții au un logo inspirat de clădirile lor și de steagul UE. Liniile drepte orizontale ale noului logo reprezintă nu doar „Clădirea de Est” din sticlă a Băncii, ci și orizontul și terenul, sau stabilitatea, echilibrul și încrederea. Linia gri în creștere reprezintă progresie, dinamism și speranță pentru viitor.”

******

Referințe: [Our logo: our history, our future (eib.org)](https://www.eib.org/en/about/at-a-glance/logo)

Cerințele complete privind modul de utilizare al logo-ului BEI sunt disponibile la următorul link:

https://www.eib.org/attachments/lucalli/20230001\_eib\_logo\_user\_guide\_en.pdf

# d) Erori și interdicții de utilizare ale semnăturii vizuale

* Nu este permisă utilizarea separată a simbolului logo-ului,
* Nu se vor schimba fonturile componente,
* Nu se vor schimba culorile componente,
* Nu vor fi aplicate efecte,
* Nu vor fi distorsionate,
* Nu va fi niciodată rotit.

Toate materialele de informare și publicitate vor urmări promovarea Fondului pentru Modernizare și aproiectului, nu a beneficiarului.

Prevederile MIV se regăsesc și în Anexa contractelor de finanțare, cu posibilitatea de a fi completate prin instrucțiuni ale Ministerului Energiei.

Textele care însoțesc logo-urile pot fi utilizate și în altă limbă decât limba română, beneficiarii fiind responsabili de acuratețea și corectitudinea traducerii.

# Materiale de promovare

**Afiș**

Afișul va conține, pe lângă imagini și mesaje, date de contact.

Afișele se vor regăsi la avizierul instituției sau într-un loc vizibil și vor fi păstrate pe toată durata implementării proiectului și încă 2 ani de la finalizare.

**Panou temporar:**

1. Beneficiarii proiectelor de investiții în infrastructură la care valoarea contribuției publice depășește 500.000 de euro sunt obligați să monteze panouri pe toată durata de implementare a proiectului, într-un loc vizibil publicului, la locația proiectului, dacă acest lucru este posibil. Dacă proiectul se implementează în mai multe locații, se va instala cel puțin un panou la cel puțin una dintre locații. Se va identifica cel mai potrivit amplasament, în ceea ce privește vizibilitatea și în conformitate cu reglementările din România.
2. Pentru proiectele de achiziție de bunuri a căror finanțare publică depășește 500.000 euro, va fi instalat un panou temporar de dimensiune l 0,8 m x h 0,5 m. Acest panou va fi instalat la sediul beneficiarului care a achiziționat bunurile, de preferat la intrarea principală în clădire, în maxim 30 zile lucrătoare de la semnarea contractului de achiziție de bunuri.
3. Panourile trebuie confecționate dintr-un material rezistent la intemperii. Dacă acestea se deteriorează din cauza unor factori externi (ex. condiții meteo, vandalism), beneficiarul va trebui să le refacă în maxim 15 zile lucrătoare.
4. Panourile vor fi expuse pe toată perioada implementării proiectului de lucrări și încă cel mult 2 ani după încheierea acestuia.
5. Numărul panourilor instalate diferă în funcție de tipul de lucrări, după cum urmează:
   * pentru lucrări de construcții, reabilitare, modernizare, extindere, se va instala un

singur panou/locație;

* + pentru infrastructură, se va instala cel puțin câte un panou la fiecare început și capăt de segment. În ceea ce privește excepțiile de la numărul de panouri instalate, acestea se pot stabili, punctual, prin dispoziții ale Ministerului Energiei.

22

1. Pentru panourile instalate la proiecte de investiții în infrastrutură, panourile vor fi expuse în maxim 4 luni de la emiterea ordinului de începere a lucrărilor. Dimensiunea pentru panourile temporare este de l 3m x h 2m.
2. Panoul trebuie să includă obligatoriu următoarele informații:

* logo-ul Uniunii Europene,
* sigla Guvernului României;
* logo-ul BEI;
* titlul proiectului;
* numele beneficiarului;
* obiectivul proiectului (dacă obiectivul proiectului are un text foarte lung, se va face un rezumat al acestuia care să aibă circa 80-100 de caractere);
* valoarea totală a proiectului;
* termenul de finalizare, conform contractului de finanțare;
* textul: „Finanțat prin Fondul pentru Modernizare”

Panourile vor fi înlocuite cel târziu după 3 luni de la terminarea proiectului cu plăci permanente.

Pentru proiectele a căror valoare nu depășește 500.000 euro, se va aplica la sediul de implementare al proiectului un afiș/panou de dimensiunea A2 care va fi confecționat dintr-un material rezistent (ex. carton plastifiat sau aluminiu). Dacă se deteriorează din cauza condițiilor meteo sau este vandalizat, acesta se va înlocui în maxim 15 zile lucrătoare. Acest afiș se va instala într-un loc ușor vizibil publicului, respectiv la intrarea principală în clădire. Pe afișul respectiv vor fi incluse următoarele sigle în partea de sus, de la stânga la dreapta:

* logo-ul Uniunii Europene,
* sigla Guvernului României;
* logo-ul BEI;
* logo-ul beneficiarului;
* numele proiectului;
* numele beneficiarului;
* valoarea totală a proiectului, respectiv a contribuției comunitare a proiectului;
* termenul de finalizare, conform contractului de finanțare;
* textul: „Finanțat prin Fondul pentru modernizare”.

Excepțiile de la numărul de panouri instalate se pot stabili, punctual, prin dispoziții ale Ministerului Energiei.

**Placă permanentă (vertical și orizontal):**

1. Beneficiarii proiectelor de investiții în infrastructură (de exemplu: infrastructură de transport, lucrări de construcții, reabilitare, modernizare, extindere) sau de achiziții de bunuri, indiferent de valoarea contribuției publice a acestora, sunt obligați ca, nu mai târziu de 3 luni de la încheierea proiectului, să monteze plăci permanente prin care se vor face cunoscute acțiunile finanțate prin Fondul pentru Modernizare. Momentul finalizării proiectului este asimilat, pentru proiectele de lucrări, cu emiterea certificatului de recepție la terminarea lucrărilor.
2. Informațiile care trebuie incluse obligatoriu pe o placă permanentă sunt:

* logo-ul Comisiei Europene,
* sigla Guvernului României;
* logo-ul BEI;
* numele proiectului;
* denumirea beneficiarului;
* obiectivul proiectului (dacă obiectivul proiectului are un text foarte lung, se va face un rezumat al acestuia care să aibă circa 80-100 de caractere);
* valoarea totală a proiectului;
* termenul de finalizare, conform contractului de finanțare;
* textul: „Finanțat de Ministerul Energiei prin Fondul pentru modernizare”.

1. Denumirea proiectului, obiectivul principal al acestuia (sumar/pe scurt), logo UE împreună cu sloganul „Finanțat prin Fondul pentru modernizare” trebuie să ocupe cel puțin 25% din panoul respectiv.
2. Plăcile permanente vor fi instalate într-un loc vizibil, la locația proiectului sau în apropierea acestuia. Se va identifica cel mai potrivit amplasament, în ceea ce privește vizibilitatea și în conformitate cu reglementările din România.
3. Numărul de plăci permanente instalate va fi egal cu cel al panourilor temporare.
4. În cazul în care proiectul este implementat în mai multe locații, se va amplasa cel puțin o placă la cel puțin una dintre locații.
5. Placa permanentă va avea o dimensiunile minime de 80 cm x 50 cm și va fi instalată la locația proiectului sau la sediul beneficiarului care a achiziționat bunurile, într-un loc vizibil, respectiv intrarea principală în clădire. Placa permanentă care se va instala pe drumuri reabilitate prin proiecte finanțate din Fondul pentru modernizare, va avea dimesiunile minime de 1,5m x 2m.
6. Plăcile permanente vor rămâne instalate pe o perioadă de 2 ani de la data închiderii oficiale a Fondul pentru modernizare.
7. Dacă un proiect se finalizează mai repede decât a fost estimat prin cererea de finanțare, perioada de implementare înscrisă pe placă va fi cea reală.
8. Fundalul ce apare la macheta pentru placă permanentă este orientativ. Fundalul poate fi și alb, iar textele scrise cu negru, important este să se asigure lizibilitatea.

# Dispoziții finale

Toate materialele tipărite și online, precum și cele promoționale, trebuie să conțină logo-ul Uniunii Europene, Băncii Europene de Investiții și Sigla Guvernului României, într-una din formele recomandate în acest manual. Ca direcție generală, se dorește crearea unei unități vizuale integrate, pe termen lung.

În acest scop, sugerăm folosirea unor elemente cheie care să genereze consecvență.

Se va folosi denumirea completă a instituțiilor UE (Uniunea Europeană, Comisia Europeană etc.); acronimele (de exemplu UE, CE, FM etc.) sunt acceptate numai dacă denumirea acelor instituții apare în text de mai multe ori și denumirea lor întreagă a fost utilizată cel puțin o dată.

Beneficiarii proiectelor finanțate prin Fondul pentru modernizare au obligația ca, la finalizarea proiectului, să informeze toate părțile implicate cu privire la finanțarea obținută prin Fondul de modernizare și la rezultatele proiectului, spre exemplu: comunicat de presă, conferință de presă etc.